बीएसपी से एनओसी लेकर टाउनशिप के हर सेक्टर में बनाया जाए खेल का मैदान
बजट के लिए लोगों से सुझाव लेने के लिए महापौर देवेंद्र यादव सोमवार को जोन पांच गए थे। वहां के लोगों ने खेल के मैदान के लिए हो रही परेशानी और सांस्कृतिक कार्यक्रमों के लिए जगह नहीं मिलने को लेकर उन्हें खरी-खरी सुनाई। सुझाव भी दिया कि भिलाई स्टील प्लांट से एनओसी लेकर टाउनशिप के प्रत्येक वार्ड में खेल का मैदान विकसित किया जाए। यहां जमीन पर्याप्त है। मैदान बनने से लोगों को सहुलियत होगी और छोटे-मोटे आयोजन करने में भी सुविधा होगी।
इससे पहले महापौर देवेंद्र यादव को जोन पांच के सभी पार्षदों ने अपनी ओर से सुझाव दिया कि नगर निगम के अन्य जोनों की तरह बीएसपी से अनापत्ति प्रमाण पत्र लेकर प्रत्येक सेक्टरों में विकास कार्य किए जाएं। इससे लोगों को मूलभूत सुविधा मिलने में और आसानी होगी। बीएसपी का नगर निवेश विभाग भी अपना काम करेगा और नगर निगम भी, तो लोगों को ज्यादा सुविधा मिल सकेगी। प्रत्येक सेक्टर में छोटे-छोटे मैदान बनाए जाएं। जोन पांच में अतिरिक्त इंजीनियर की नियुक्ति की जाए। बीएसपी क्वार्टर की बैक लाइन में फैली मिट्टी की कटाई होनी चाहिए। नालियां बनवाई जाए। ताकि बारिश के समय जलभराव की स्थिति पैदा न हो।
पुरानी नालियों को आपस में जोड़ा जाए, ताकि गंदे पानी से मिले मुक्ति
जोन छह के पार्षदों ने कहा कि मैत्री कुंज की पुरानी नालियों को आपस में जोड़ा जाए, ताकि यहां हमेशा फैले रहने वाले गंदे पानी की निकासी आसानी से हो सके। पानी के भरे रहने की वजह से लोगों को परेशानी होती है। इसके अलावा राजस्व की वसूली करन वाले कर्मचारियों के साथ पार्षदों की बैठक हो। जो लोग निगम में शुल्क जमा नहीं करते उनके खिलाफ पार्षद भी खड़े हों। संपत्तिकर, गुमास्ता लाइसेंस ट्रेड लाइसेंस आदि जमा करवाए जाएं। आवासीय क्षेत्रों में कारोबार करने वालों से व्यावसायिक दर से संपत्ति कर ली जाए। इससे निगम की आय बढ़ेगी।
बिजली, पानी, सड़क व सफाई की व्यवस्था बजट में की जाए
बैठक में बिजली, पानी, सड़क, सफाई, पानी के लिए पाइप लाइन बिछाने आदि के कार्यों के लिए बजट में प्रावधान रखने की मांग की गई। जोन 05 के अध्यक्ष सूर्यकांत सिन्हा, जोन 06 के अध्यक्ष भूपेश ठाकुर, साकेत चंद्राकर, पार्षद लक्ष्मीपति राजू, सुभद्रा सिंह, राजेश चौधरी, कु. दिनशा तुमाने, ललिता रेड्डी, राजेंद्र रजक, रंग बहादुर सिंह,नरेश कोठारी, केशव बंछोर, मोनिका चंद्राकर, राजू मंडावी, ममता बाग, भैरव सिंह सोनवानी, सत्येंद्र बंजारे, एल्डरमैन रीना नैय्यर, जोन 5 के आयुक्त प्रशांत शुक्ला, जोन 6 के आयुक्त संजय बागड़े, अभियंता रवि सिन्हा आदि मौजूद रहे।
डुंडेरा में नाली से हटाया जाए कब्जा, नियमित सफाई भी हो
अवधपुरी में नहर और नालियों की नियमित सफाई हो। डुंडेरा में नाली के ऊपर हुए अवैध कब्जे को हटाया जाए और सफाई व्यवस्था को दुरूस्त किया जाए। यहां हुए कई अवैध निर्माण को वैध करने से निगम की आय में वृद्धि होगी। जीई रोड की तरह डीपीएस चौक से रिसाली तक ओपन जिम बनाई जाए। कचरा का निष्पादन कर खाद और बिजली बनाई जाए। इससे न केवल शहर साफ रहेगा, बल्कि गैर पारंपरिक ऊर्जा भी मिलेगी। इससे बिजली का उपयोग किसी और स्थान में भी किया जा सकेगा।
वार्डों में गाजर घास और झाड़ियों की हो कटाई
नगर निगम के प्रत्येक वार्ड में फैले गाजर घास और झाड़ियों को कटवाने के लिए भी बजट में अलग से प्रावधान रखने को कहा गया। इसके पीछे तर्क दिया गया कि वार्डों में गाजर घास के फैले रहने से कई तरह की परेशानी होती है। इसका गंध भी अलग तरह का रहता है। झाड़ियों के उगे होने से उसमें जहरीले जीवों के होने की संभावना बनी रहती है। इसकी वजह से उसे हटाया जाए, ताकि वार्डों में रहने वाले सुरक्षित रह सकें। सबसे ज्यादा बारिश के समय के खतरा रहता है। इसलिए सफाई जरूरी है।
महापौर देवेंद्र यादव ने बजट में समस्याएं हल करने के लिए टाउनशिप के पार्षदों से मुलाकात की।
पार्षदों ने कहा कि बीएसपी का पुराना मेंटेनेंस ऑफिस का इन दिनों ज्यादा उपयोग नहीं हो रहा है। बीएसपी से अनुमति लेकर जोन-5 के दफ्तर को यहां शिफ्ट कर दिया जाए। इससे स्थानीय लोगों को यहां आने में कोई परेशानी नहीं होगी। वे आसानी से अपनी बातें यहां रख सकेंगे। उनकी समस्याओं के निराकरण के लिए निगम को भी ज्यादा भागादौड़ी नहीं करनी पड़ेगी। उनकी समस्याओं हल हो सकेंगी।
पुराने मेंटेनेंस ऑफिस को बनाएं कार्यालय
hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva awa_Deva hin_Deva hin_Deva hin_Deva hin_Deva